kardosdrur/scandi-wiki huggingface dataset:
Rochus von Liliencron

Rochus Wilhelm Traugott Heinrich Ferdinand von Liliencron (8. december 1820 i Plön – 5. marts 1912 i Koblenz) var en tysk friherre, sprogmand og folkevisesamler.

von Liliencron studerede først teologi, så jura, men fra 1843 gammeltysk sprog, og habiliterede sig som docent i Bonn (1847). Efter det slesvigske oprør 1848, i hvilket han deltog som frivillig, blev han sendt til Berlin som befuldmægtiget for den provisoriske regering, men dimitteret 1850.

Da den danske regering nægtede at anerkende ham som professor i Kiel, blev han 1852 udnævnt til professor i filosofi i Jena, fik senere stillingen som kabinetsråd og kammerherre i Meiningen (1855) samt intendant for hofkapellet og hertugelig bibliotekar.

1869 drog han til München som medlem af det bayerske Videnskabernes Akademi for at overtage redaktionen af "Allgemeine Deutsche Biographie", som han førte til ende i 56 bind, et monumentalt værk af den allerstørste og varigste betydning. Fra 1876 var von Liliencron bosat i Slesvig by og provst for det adelige Sankt-Johannis-Kloster.

Hans vigtigste sproglige publikation er: Historische Volkslieder der Deutschen vom 13. bis 16. Jarhhundert, gesammelt und erläutert (4 bind, 1865—69); uvalg med musik i Kurschners Deutsche Nationallitteratur (13. bind) under titel Deutsches Leben im Volkslied um 1530 (1885).

Værdifulde er hans erindringer Frohe Jugendtage med skildringen af hans ophold i København og hans forlovelse og giftermål med frøken Tutein. Brudstykker af fortsættelsen findes i "Deutsche Rundschau". Også et par noveller og en biografisk skildring af
Kuhlau findes fra von Liliencrons hånd.

Kilder 
 
 

Filologer fra Tyskland
Medlemmer af Bayerische Akademie der Wissenschaften
Friherrer fra Tyskland
Faglitterære forfattere fra Tyskland
Bibliotekarer fra Tyskland
Tilhængere af slesvig-holstenismen
Ansatte ved Jena Universitet
Tyskere i 1800-tallet
Personer i Treårskrigen fra Slesvig-Holsten
Salmonsens
Personer fra Plön
Selvbiografer fra Tyskland
Rochus
Rens

Rens er en landsby i Sønderjylland med . Rens er beliggende ved grænsen til Tyskland 12 kilometer syd for Bylderup-Bov, 17 kilometer øst for Tønder og 23 kilometer vest for Padborg. Landsbyen tilhører Aabenraa Kommune og er beliggende i Region Syddanmark.

Den hører til Burkal Sogn, og Rens Ungdomsskole lå i landsbyen.

Indbyggerstatistik 
Den officielle statistik over indbyggertallets udvikling i Rens lå i de sidste 6 år mellem 312 og 277 indbyggere.

Kilder 

Byer i Aabenraa Kommune
Byer i Sønderjylland (under den danske stat)
Byer og bydele med genforeningssten
Red Dead Revolver

Red Dead Revolver er et western third-shooter videospil til PlayStation 2 og Xbox. Red Dead Revolver begyndte at udvikle sig i Capcom, men projektet skiftede ejer i 2002 da den blev halv udfyldt af Rockstar Games i San Diego. Spillet havde sin premiere i juni 2004, og mange videospil blade gav Red Dead Revolver en score mellem 8 / 10 til 9 / 10, som er meget godt.

Hovedpersonen synes at være en sammenlægning af forskellige Clint Eastwood -inspirerede figurer fra diverse film, primært Mand with No Name karakter, med hvem han deler mange lignende træk. Spillet gengiver en " kornet film "effekt og bruger musik fra forskellige Spaghetti Western film, også komponeret af Ennio Morricone.

Spillets hovedperson er Red Harlow, søn af Nate Harlow og Falling Star, et medlem af Red Wolf Race. Hans forældre blev dræbt, da han var ung af oberst Daren, næstkommanderende for General Diego, således at General kunne have Nate's guld.

Da Red vokser op, begynder han at søge hævn for drabet af hans forældre. Han støttes af Jack Swift (en engelsk duellant), Annie Stoakes (en rancher berøvet af guvernør Griffin), Red's Native American fætter Shadow Wolf, og en African American soldat fra den amerikanske hær kun kendt som Buffalo Soldier.

PlayStation 2-spil
Xbox-spil
Red Dead
Uge (by)

Uge (tysk: Uk) er en by i Sønderjylland med . Uge er beliggende 15 kilometer syd for Aabenraa, syv kilometer vest for Kliplev, seks kilometer nordøst for Tinglev og fem kilometer sydøst for Bolderslev. Landsbyen tilhører Aabenraa Kommune og er beliggende i Region Syddanmark.

Den hører til Uge Sogn, og Uge Kirke ligger i landsbyen.

Kilder 

Byer i Aabenraa Kommune
Byer i Sønderjylland (under den danske stat)
Jieyang

Jieyang (揭阳; pinyin: Jiēyáng) er en by på præfekturniveau i provinsen Guangdong i Folkerepublikken Kina. Den har et areal på 5.138 km² og ca. 5,84 mio. indbyggere (2002). Den  grænser til Shantou i øst, Chaozhou i nordøst, Meizhou i nord og Shanwei i vest. Mod syd ligger det Sydkinesiske Hav.

Administration
Bypræfekturet  Jieyang administrerer fem administrative enheder på amtsniveau, hvoraf en er et distrikt, en er by på amtsniveau, og tre er amter.
Rongcheng (榕城区/榕城區) distrikt 182 km², ca. 650.000 indbyggere (2003) 
Puning by (普宁市/普寧市) 1.620 km², ca. 2,01 mio. indbyggere (2003) 
Huilai amt  (惠来县/惠來縣)  1.207 km², ca. 1,08  mio. indbyggere (2003) 
Jiedong amt (揭东县/揭東縣)  850 km², 1,21  mio. indbyggere (2003) 
Jiexi amt (揭西县/揭西縣) 1.279 km², ca. 890.000  indbyggere (2003)

Økonomi
Risdyrkning og tekstilindustri er nogle af hovederhvervene i præfekturet.

Sprog og kultur
Dialekten teochew dominerer i bypræfekturet. Hakka benyttes  af mange i amtet Jiexi.

Historie
I 1930'erne emigrerede mange kinesere fra Jieyang til Pontianak i Indonesien.

Eksterne henvisninger 

Officelt websted 

Bypræfekturer i Guangdong
Byer i Guangdong
Bendiksenprisen

Bendiksenprisen er en musikpris som gives af kulturdepartementet og administreres og uddeles af artistorganisationen GramArt. Prisen blev oprettet i 2009 i andledning af GramArts 20-års-jubilæum og ble uddelt første gang den 20. maj 2010. 

I følge GramArts hjemmesider, skal prisen bidrage til talentudvikling inden for norsk populærmusik og «være et bidrag til en artist som allerede er kommet et stykke på vej i sin karriere, som enten har mindst en kommerciel udgivelse eller har koncertvirksomhed af et vist omfang at vise til.» Vinderen modtager et beløb på 100 000 kroner. Prisen er opkaldt efter Arne Bendiksen. 

Første pris blev uddelt af kulturminister Anniken Huitfeldt og gik til rap/hiphopgruppen Karpe Diem. Øvrige nominerede var Susanne Sundfør, Marit Larsen, Shining og Donkeyboy.

Eksterne henvisninger 
 Præsentation af prisen hos GramArt

Norske musikpriser
Etableret i 2009
Anita Sølyst

Anita Sølyst (født 27. september 1961) er en tidligere dansk atlet medlem af Kastrup Tårnby Atletik nu træner i Amager Atletik Club.

Anita Sølyst er stadig indehaver af den danske juniorrekord i syvkamp, ligeledes vandt hun 400 meter hæk 1977, den første gang disciplinen var på DM-programmet og 800 meter 1980.

Anita Sølyst blev 1997 gift med Jørgen Troest som vandt DM på 400 meter hæk i 1984 og 1985 og sikrede sig desuden sølv på 800 meter i 1977, to hundrededele af et sekund efter Tom B. Hansen. Deres to sønner Jonas og Magnus har også vist stort talent for atletik, men er i dag begge professionelle fodboldspillere. Jonas er 2011 udlejet af OB til SønderjyskE i Superligaen, mens Magnus sæsonen 2011/2012 er udlejet af Serie A-klubben Genoa til Serie B-klubben AS Varese 1910. Døtrerne Stina og Ditte er to af Danmarks mest lovende atletikudøvere.

Danske mesterskaber 
  1981 400 meter hæk 61.54
  1980 800 meter 2:14.4
  1980 400 meter hæk 61.4
  1979 400 meter hæk 63.36
  1978 400 meter hæk 63.33
  1977 400 meter hæk 63.02

Danske Juniorrekorder 
 Syvkamp: 5135p 20. juli 1980

Eksterne henvisninger 
 DAF i tal – Anita Sølyst

Hækkeløbere fra Danmark
Atleter fra Kastrup Tårnby Atletik
Holbøl

Holbøl (tysk Holebüll) er en landsby i Sønderjylland med . Holbøl er beliggende seks kilometer nord for Kruså, 15 kilometer nord for Flensborg og 20 kilometer syd for Aabenraa. Landsbyen tilhører Aabenraa Kommune og er beliggende i Region Syddanmark.

Den hører til Holbøl Sogn, og Holbøl Kirke ligger i landsbyen.

Holbøl fik i 2016 tildelt sin anden blomst for at være en blomstrende landsby. I april 2017 modtog landsbyen sin tredje blomst.

I Holbøl forefindes der flere dagplejere, børnehaven Svalen med vuggestue, Grænseegnens Friskole med 217 børn (april 2017) fordelt på klasserne 0-9, Holbøl Kirke, fitnesscenter, frivillig brandværn, Holbøl Landbohjem med mulighed for overnatning og afholdelse af fester samt Lokal Brugsen med OK tankstation. 29. september 2017 blev den nye multihal indviet.

I december 2017 blev forfatteren Kristian Ditlev Jensen sognepræst i Holbøl Sogn.

Kilder 
https://graastenavis.dk/portfolio-items/kristian-ditlev-jensen-ny-sognepraest-holboel/

Byer i Aabenraa Kommune
Byer i Sønderjylland (under den danske stat)
Lorik Cana

Lorik Cana (født 27. juli 1983) er en albansk fodboldspiller, der spiller for Lazio. Han spiller på den defensive midtbane for både klub og landshold. Lorik Cana bliver beskrevet som en hårdt arbejdende midtbanespiller, der er meget aggressiv. Lorik Cana giver den fuldt ud i tacklingerne og det har ført ham til top niveau. Han bliver også beskrevet som en naturlig leder på holdt, han har dog også været anfører for flere hold heriblandt Paris Saint-Germain, Olympique Marseille og Sunderland. 
Sommeren 2011 fik han en transfer til den italienske storklub SS Lazio fra det tyrkisk hold Galatasaray. Han har tidligere spillet for hold som Olympique Marseille, Sunderland og Galatasaray.

Lorik Cana er pt. viceanfører for det albanske landshold. Han begyndte sin senior karriere Paris Saint-Germain, hvor efter han tog turen til Olympique Marseille, Sunderland, Galatasaray og i dag spiller for SS Lazio. Som ungdomsespiller spillede han for FC Lausanne og Paris Saint-Germain
I hans første sæson hos SS Lazio, nåede holdet at komme på 4. pladsen.

Lorik Cana er søn af den tidligere albanske fodboldspiller Agim Cana.

Eksterne henvisninger 

Lorik Cana uefa.com
Lorik Cana på tff.org
Lorik Cana på transfermarkt.de
Lorik Cana  på om.net

Fodboldspillere fra Albanien
Fodboldspillere fra Paris Saint-Germain
Fodboldspillere fra Olympique Marseille
Fodboldspillere fra Sunderland A.F.C.
Fodboldspillere fra Galatasaray SK
Fodboldspillere fra SS Lazio
Deltagere ved det europæiske mesterskab i fodbold 2016
Maoming

Maoming (kinesisk: 茂名; pinyin: Màomíng) er en by på præfekturniveau i provinsen Guangdong ved Kinas kyst til det Sydkinesiske Hav. Befolkningen anslås (2004) til 6.705.900 mennesker, hvoraf 346.000 bor  i selve byen Maoming. Præfekturet har et areal på 11,458 km2

Administration
Bypræfekturet Maoming administrerer seks enheder på amtsniveau, hvoraf to er distrikter, tre er byer på amtsniveau og et er et amt.

Maonan distrikt (茂南区) 487 km², 710.000 indbyggere 
Maogang distrikt (茂港区) 420 km², 480.000 indbyggere (2004)
Gaozhou by på amtsniveau (高州市)  3.276 km², 1,50 mio.  indbyggere
Xinyi by på amtsniveau (信宜市) 3.081 km², 1,24 mio. indbyggere (2002)
Huazhou by på amtsniveau (化州市) 2.354 km², 1,42 mio.  indbyggere (2003)
Dianbai amt (电白县)  1.855 km², 1,23 mio. indbyggere (2003)

Bypræfekturer i Guangdong
Bjerndrup (Aabenraa Kommune)

Bjerndrup er en landsby i Sønderjylland med under tohundrede indbyggere (2010) . Bjerndrup er beliggende ved Sønderjyske Motorvej 18 kilometer syd for Aabenraa, fem kilometer vest for Kliplev og seks kilometer øst for Tinglev. Landsbyen tilhører Aabenraa Kommune og er beliggende i Region Syddanmark.

Den hører til Kliplev Sogn.

I 2020 havde Better Energy Management planer om et cirka 93 hektar stort solcelleanlæg ved Bjerndrup.

Kilder 

Lokaliteter i Aabenraa Kommune
Jørgen Troest

Jørgen Troest (født 24. april 1958) er en tidligere dansk atlet medlem af Kastrup Tårnby Atletik.

Jørgen Troest vandt DM på 400 meter hæk i 1984 og 1985 og sikrede sig desuden sølv på 800 meter i 1977, to hundrededele af et sekund efter Tom B. Hansen. Amager Bladets Årets fund blev stiftet i 1972, og den første som pris var Jørgen Troest.

Jørgen Troest blev 1997 gift med Anita Sølyst som stadig er indehaver af den danske juniorrekord i syvkamp, ligesom at hun vandt 400 meter hæk 1977, den første gang disciplinen var på DM-programmet og 800 meter 1980. Deres to sønner Jonas og Magnus har også vist stort talent for atletik, men er i dag begge professionelle fodboldspillere. Jonas er 2011 udlejet af OB til SønderjyskE i Superligaen, mens Magnus sæsonen 2011/2012 er udlejet af Serie A-klubben Genoa til Serie B-klubben AS Varese 1910. Døtrerne Stina og Ditte er to af Danmarks mest lovende atletikudøvere.

Internationale ungdomsmesterskaber 
 1977 JEM 800 meter 21.plads 1,53,8

Danske mesterskaber 
  1988 400 meter hæk 54,00
  1985 400 meter hæk 53,39
  1984 400 meter hæk 52,60
  1977 800 meter 1,51,1

Danske rekorder 
U23-rekorder
 4 x 400 meter: 3,13,7 23. juli 1977
Juniorrekorder
 4 x 400 meter: 3,16,8 20. august 1977

Eksterne henvisninger 
 DAF i tal – Jørgen Troest 

Hækkeløbere fra Danmark
Atleter fra Kastrup Tårnby Atletik
Kollund Østerskov

Kollund Østerskov er en lille kystby i Sønderjylland med . Kollund Østerskov er beliggende ved Flensborg Fjord to kilometer øst for Kollund, fem kilometer øst for Kruså og 14 kilometer nord for Flensborg i Tyskland. Bebyggelsen tilhører Aabenraa Kommune og er beliggende i Region Syddanmark.

Den hører til Bov Sogn.

Kilder 

Byer i Aabenraa Kommune
Byer i Sønderjylland (under den danske stat)
Søgård (by)

Søgård er en landsby i Sønderjylland med . Søgård er beliggende ved Store Søgård Sø fem kilometer øst for Kliplev, fem kilometer vest for Kværs 15 kilometer syd for Aabenraa og 15 kilometer nord for Padborg. Landsbyen tilhører Aabenraa Kommune og er beliggende i Region Syddanmark,den hører til Kliplev Sogn.
Den nye motorvej, Sønderborgmotorvejen har fra og tilkørsler ved Søgård, Frakørsel 15 v. Sekundærrute 170

Kilder og eksterne henvisninger 

 http://www.soegaard-og-omegn.dk

Byer i Aabenraa Kommune
Byer i Sønderjylland (under den danske stat)
Pussy

Pussy er en lille landsby i den franske kommune La Léchère i departementet Savoie, som ligger tæt på Moûtiers.

Landsbyen ligger tæt på floden Isère, og byen dækker et areal på 18 km². Den lokale kirke er indviet til Johannes Døberen og blev genopbygget i 1669.

Befolkningstallet blev i 1561 optalt til at være 1455 personer. Der var 548 personer i 1776 og 276 personer i 1979.

Pussy og andre små landsbyer blev indlemmet i komunen La Léchère i 1972.

Referencer

Eksterne henvisninger 
 La Léchère toristkontor  

Byer i Savoie
Fårhus

Fårhus er en landsby i Sønderjylland med . Fårhus er beliggende fem kilometer nord for Padborg og 14 kilometer nord for Flensborg. Byen tilhører Aabenraa Kommune og er beliggende i Region Syddanmark.

Den hører til Bov Sogn.

I Frøslev Plantage syd for Fårhus lå Frøslevlejren som var en dansk interneringslejr under besættelsen. Efter befrielsen hed lejren Fårhuslejren.

Kilder 

Byer i Aabenraa Kommune
Byer i Sønderjylland (under den danske stat)
STS-42

STS-42 (Space Transportation System-42) var rumfærgen Discovery 14. rumfærge-mission. Den blev opsendt d. 22. januar 1992 og vendte tilbage den 30. januar 1992.

Den primære nyttelast var Spacelab modulet International Microgravity Laboratory-1 (IML-1).

Hovedartikler:

Besætning 
   Ronald Grabe (kaptajn)
   Stephen Oswald (pilot)
   Norman Thagard (1. missionsspecialist)
   David Hilmers (2. missionsspecialist)
   William Readdy (3. missionsspecialist)
   Roberta Bondar (1. nyttelast-specialist)
   Ulf Merbold (2. nyttelast-specialist) ESA

Missionen 
Missionen medbragte følgende nyttelast:
 Spacelab
 International Microgravity Laboratory-1 (IML-1)
 10 x Get Away Special (GAS)
 2 x Shuttle Student Involvement Program (SSIP)
 Microgravity research] (GOSAMR)
 Investigations into Polymer Membrane Processing (IPMP)
 Radiation Monitoring Experiment (RME-III).

Eksterne henvisninger 

 STS-42 NASA 
 STS-42 NASA KSC 

Rumfærgeprogrammet
Sortkommen

 
Sortkommen (Nigella sativa) er en enårig, urteagtig plante med en opret, spinkel vækst. Frøene indeholder skarpt smagende stoffer, og bruges derfor som krydderi, især på brød inden for det mellemøstlige køkken.

Beskrivelse 
Stænglen er glat og rund i tværsnit. Bladene er spredtstillede og dobbelt snitdelte med linjeformede, helrandede afsnit. Oversiden er grågrøn med en tydelig, forsænket midterribbe, mens undersiden er lysegrøn. 

Blomstringen sker i maj-juni, hvor de store blomster findes endestillet på skuddet. De er regelmæssige og 5-tallige med 5-10 hvide eller svagt lyseblå kronblade. Frugterne er kapsler med talrige, sorte frø.

Rodsystemet består af en slank pælerod med fine siderødder. 

Højde x bredde og årlig tilvækst: 0,30 x 0,20 m (30 x 20 cm/år).

Hjemsted 
Planten er naturligt udbredt i Nordafrika, Mellemøsten, Indien og Sydeuropa, men den findes naturaliseret overalt, hvor den kan dyrkes. Arten er knyttet til voksesteder i fuld sol eller let skygge med en tør, veldrænet og kalkrig jord. 

På Alykihalvøen ved Thasos findes den sammen med bl.a. Aegilops speltoides, almindelig ildtorn, merian, bredbladet timian, flyvehavre, håret flitteraks, kornridderspore, kyskhedstræ, lægesalvie, mørk kongelys, sortfyr, steneg og ædelkortlæbe

Note 

Krydderier
Enårige urter
Hvide blomster
Kapselfrugter
Nigella
Pjedsted

Pjedsted er en lille by i Sydjylland med . Pjedsted er beliggende en kilometer nord for Bredstrup, ni kilometer vest for Fredericia og 16 kilometer syd for Vejle. Byen tilhører Fredericia Kommune og er beliggende i Region Syddanmark.

Pjedsted hører til Pjedsted Sogn.

Kilder 

Byer i Fredericia Kommune
Byer og bydele med genforeningssten
Bjarne Brøndum

Bjarne Brøndum (født 11. januar 1943) er en tidligere atletik- og triathlonudøver, som konkurrerede for atletikklubben Odense Freja og Odense Triathlon Klub.

Brøndums bedste tid på triathlonens Ironman-distancen kom 1989 i Rødekro med 10:20:29 (1:08:50 5:47:11 3:24:35).

Brøndum som er politibetjent i Assens, har tre danske politirekorder: 3000 meter 8.17,5 (1978), 10.000 meter 29.55,6 (1978) og 20.000 meter 1.02,16 (1975).

Internationale mesterskaber 
1978  EM  Maraton DNF

Danske mesterskaber 
 1979  Maraton 2:21.31   
 1978  10.000 meter 30:23.0

Eksterne henvisninger 

 DAF i tal Bjarne Brøndum 

Langdistanceløbere fra Danmark
Atleter fra Odense Freja
Triatleter fra Danmark
Politifolk fra Danmark
Maratonløbere fra Danmark
Bredstrup

Bredstrup er en lille by i Sydjylland med . Bredstrup er beliggende en kilometer syd for Pjedsted, ni kilometer vest for Fredericia og 17 kilometer syd for Vejle. Byen tilhører Fredericia Kommune og er beliggende i Region Syddanmark.

Den hører til Bredstrup Sogn, og Bredstrup Kirke samt Bredstrup-Pjedsted Fællesskole ligger i byen.

Kilder 

Byer i Fredericia Kommune
Skærbæk (Fredericia Kommune)

Skærbæk er en havneby i Sydjylland med . Skærbæk er beliggende ved Kolding Fjord fire kilometer syd for Taulov, 12 kilometer sydvest for Fredericia og 15 kilometer øst for Kolding. Byen tilhører Fredericia Kommune og er beliggende i Region Syddanmark. Skærbæk regnes som et af de mest velstående områder i Trekantområdet. I en undersøgelse fra 2011 af de 45 mindre byer i Region Syddanmark (2.000 til 5.000 indbyggere) havde Skærbæk den højeste gennemsnitlige husstandsindkomst. 

Trods byens størrelse finder man mange idrætsforeninger og derudover bl.a. en kommunal folkeskole (Fjordbakkeskolen med ca. 250 elever fra 0.-6. klassetrin), en kommunal daginstitution med børnehave og vuggestue og en Dagli'brugsen. 

Skærbæk hører til Taulov Sogn. Nær ved byen ligger Skærbækværket.

Skærbæk ligger i et område med smuk natur og strand. Vandet ved Skærbæk Strandpark er noget af Danmarks reneste vand og har også blåt flag.

Kilder 

Byer i Fredericia Kommune
Meizhou

Meizhou (梅州; pinyin: Méizhōu) er en by på præfekturniveau i den østlige del af provinsen Guangdong i den sydlige del af Folkerepublikken Kina. Præfekturet har en befolkning på 4.863.800 indbyggere, og et areal på 15.836 km².

Meizhou blev først etableret som et præfektur ved navn Jingzhou i Nanhan-tiden (911-971). Navnet blev ændret til Meizhou under Song-dynastiet og til Jiaying/Kaying under Qing-dynastiet. Det har også haft navn som Meixian, til det blev Meizhou igen i 1988.

Administrative enheder 

Meizhou består af et bydistrikt, seks amter og et byamt:

 Bydistriktet Meijiang (梅江区), 323 km², ca. 306.100 indbyggere;
 Amtet Mei (梅县), 2.755 km², ca. 610.000 indbyggere;
 Amtet Dabu (大埔县), 2.470 km², ca. 520.000 indbyggere;
 Amtet Fengshun (丰顺县), 2.710 km², ca. 660.000 indbyggere;
 Amtet Wuhua (五华县), 3.226 km², ca. 1,19 mill. indbyggere;
 Amtet Pingyuan (平远县), 1.381 km², ca. 250.000 indbyggere;
 Amtet Jiaoling (蕉岭县), 957 km², ca. 220.000 indbyggere;
 Byamtet Xingning (兴宁市), 2.104 km², ca. 1,12 mill. indbyggere.

Trafik 
Kinas rigsvej 205 passerer gennem området. Den begynder i Shanhaiguan i Hebei og ender i den sydlige del af Shenzhen i provinsen Guangdong. Undervejs psserer den blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas rigsvej 206, som også passerer området, løber fra kystbyen Yantai til kystbyen Shantou i provinsen Guangdong. Den går gennem provinserne Shandong, Jiangsu, Anhui, Jiangxi og til slut Guangdong.

Eksterne henvisninger 

 Meizhou-præfekturets netsider

Bypræfekturer i Guangdong
Herslev (Fredericia Kommune)

Herslev er en landsby i Sydjylland med .

Herslev er beliggende mellem Sønderjyske Motorvej og Østjyske Motorvej 11 kilometer vest for Fredericia og 6 kilometer nord for Taulov.

Byen tilhører Fredericia Kommune og er beliggende i Region Syddanmark.

Den hører til Herslev Sogn, og Herslev Kirke ligger i landsbyen.

Kilder 

Byer i Fredericia Kommune
Trelde-Østerby

Trelde-Østerby er et byområde i Sydjylland med  . Trelde-Østerby er beliggende ved Vejle Fjord en kilometer øst for Bøgeskov, syv kilometer nord for Fredericia og 20 kilometer sydøst for Vejle. Trelde-Østerby tilhører Fredericia Kommune og er beliggende i Region Syddanmark.

Trelde-Østerby hører til Vejlby Sogn.

Kilder 

Byer i Fredericia Kommune
Byer og bydele med genforeningssten
Roulunds Fabrikker

A/S Roulunds Fabrikker var en dansk produktionsvirksomhed stiftet den 7. november, 1736 i Odense.

Virksomheden blev grundlagt på Sortebrødre Torv i Odense af Laurits S. Winther og var oprindeligt et rebslageri. I 1831 blev virksomheden overtaget af rebslagermester Rasmus Roulund (1806-1870), og fortsatte i familie-eje gennem generationer. I 1872 startedes produktionen af drivremme. Virksomheden blev i 1903 omdannet til aktieselskab, og flyttede i 1917 til Rugårdsvej i Odense, og i 1926 begyndte produktionen af blandt andet kileremme, bremseartikler og andre produkter til maskin- og bilindustrien. 

Efter 2. verdenskrig, voksede virksomheden og havde i 1950'erne 600 medarbejdere. A/S Roulunds Fabrikker flyttede senere til faciliteter på Hestehaven i Hjallese. I 1961 blev virksomheden overtaget af A.P. Møller-Mærsk. I 2003 blev den solgt fra og splittet op i flere mindre virksomheder. Heraf kan nævnes Roulunds Braking ApS som fortsat er producent af bremseartikler. 

Dele af bygningerne er overtaget af Coop Danmark. Coop opførte i 2009 et 35 meter højt højlager til erstatning for deres daværende non-food-lagre i centrum af Odense. 

Til fabrikken var tilknyttet en oval højhastighedsbane blandt andet til test af bilers bremsebelægninger. Banen blev indviet i 1973, og er (pr. 2015) under nedrivning i forbindelse med byggeriet af Odense Universitetshospitals nye motorvejstilkørsel.

Eksterne henvisninger 

http://dalumhjalleseavis.dk/article/985510:Dalum-Hjallese-Avis--Her-koeres-272-aars-historie-vaek

Virksomheder i Odense
Fremstillingsvirksomheder i Danmark
Danske virksomheder etableret i 1736
A.P. Møller - Mærsk
Trelde

Trelde har flere betydninger:
 Trelde Næs – næs beliggende i Fredericia Kommune
 Trelde Næs Fyr - fyrtårn beliggende på Trelde Næs
 Trelde-Østerby – mindre landsby i Fredericia Kommune
Bøgeskov (Fredericia Kommune)

Bøgeskov er en landsby i Sydjylland med . Bøgeskov er beliggende nær Vejle Fjord en kilometer vest for Trelde-Østerby, syv kilometer nord for Fredericia og 19 kilometer sydøst for Vejle. Byen tilhører Fredericia Kommune og er beliggende i Region Syddanmark.

Bøgeskov er en del af Trelde området og ligger i Vejlby Sogn.

Kilder 

Byer i Fredericia Kommune